Γνωμοδότηση της Οικονομικής και Κοινωνικής Επιτροπής για την «Εφαρμογή συστημάτων τηλεματικής στις συνδυασμένες μεταφορές σε πανευρωπαϊκό επίπεδο»

(97/C 66/08)

Στις 30 Μαΐου 1996, και σύμφωνα με το άρθρο 23, παράγραφος 3 του ΕΚ, η Οικονομική και Κοινωνική Επιτροπή αποφάσισε να καταρτίσει γνωμοδότηση σχετικά με την «Εφαρμογή συστημάτων τηλεματικής (1) (1) Η έννοια τηλεματική μπορεί να οριστεί ως ψηφιακή ανταλλαγή και επεξεργασία πληροφοριών μεταξύ διαφόρων, διασκορπισμένων και εκατέρωθεν προσπελάσιμων δικτύων ηλεκτρονικών υπολογιστών που σε ευρωπαϊκό επίπεδο υπερβαίνουν, συνήθως, τα εθνικά σύνορα. στις συνδυασμένες μεταφορές σε πανευρωπαϊκό επίπεδο».

Το τμήμα μεταφορών και επικοινωνιών, στο οποίο ανατέθηκε η προετοιμασία των σχετικών εργασιών της ΟΚΕ υιοθέτησε τη γνωμοδότησή του στις 11 Νοεμβρίου 1996, με βάση εισηγητική έκθεση του κ. Kielman.

Κατά την 340ή σύνοδο ολομέλειας της 27ης και 28ης Νοεμβρίου 1996 (συνεδρίαση της 27ης Νοεμβρίου 1996), η ΟΚΕ υιοθέτησε με 105 ψήφους υπέρ, 1 κατά και 6 αποχές, την ακόλουθη γνωμοδότηση.

1. Αιτιολόγηση της γνωμοδότησης

1.1. Η εκπόνηση γνωμοδότησης πρωτοβουλίας εκ μέρους του τμήματος μεταφορών και επικοινωνιών επ' ευκαιρία της Τρίτης Πανευρωπαϊκής Διάσκεψης για τις Μεταφορές (Ελσίνκι, 1997) αιτιολογήθηκε από συμβούλους της ΟΚΕ () κατά τον ακόλουθο τρόπο:

1.2. «Κατά την προετοιμασία της Δεύτερης Πανευρωπαϊκής Διάσκεψης για τις Μεταφορές (Κρήτη, Μάρτιος 1994), η ΟΚΕ (μέσω του τμήματος μεταφορών και επικοινωνιών) συμμετέσχε συνεχώς στις εργασίες της ομάδας προσανατολισμού που είχε συσταθεί επί τούτου και αποτελείτο από εκπροσώπους διαφόρων οργανώσεων υπό την ηγεσία της Επιτροπής και του ΕΚ.»

1.3. «Στα πλαίσια της προετοιμασίας της Τρίτης Πανευρωπαϊκής Διάσκεψης για τις Μεταφορές (Ελσίνκι, 1997), αποφασίστηκε να δοθούν στην ομάδα προσανατολισμού περισσότερες δυνατότητες να καθορίσει το περιεχόμενο των συζητήσεων που πρόκειται να διεξαχθούν. Στη διάσκεψη αυτή, το επίκεντρο των συζητήσεων θα αποτελεί "η ευφυής χρήση των διευρωπαϊκών δικτύων" και ιδιαιτέρως η μελλοντική σημασία των συστημάτων τηλεματικής. Πρόθεση της ΟΚΕ είναι να διαδραματίσει κατά την περίοδο της προετοιμασίας ρόλο εισηγητή για το θέμα "Εφαρμογή συστημάτων τηλεματικής στις συνδυασμένες μεταφορές".»

1.3.1. Στη γνωμοδότησή της, η ΟΚΕ περιορίζεται αποκλειστικώς στις μεταφορές εμπορευμάτων χωρίς να εξετάζει τις εναέριες μεταφορές.

1.4. «Στη συνέχεια των εργασιών που έχει εκτελέσει το τμήμα μεταφορών και επικοινωνιών στον τομέα της τηλεματικής, τα σημεία εστίασης της γνωμοδότησης πρωτοβουλίας θα είναι οι συνδυασμένες μεταφορές και η πανευρωπαϊκή συνεργασία.»

1.5. «Η ΟΚΕ μπορεί να συμβάλει με συγκεκριμένο τρόπο στη Διάσκεψη του Ελσίνκι προσφέροντας μια εμπεριστατωμένη ανάλυση της σημερινής κατάστασης, των προβλημάτων και των προοπτικών που υπάρχουν σχετικά με την εφαρμογή συστημάτων τηλεματικής στις συνδυασμένες μεταφορές σε πανευρωπαϊκό επίπεδο.»

1.6. Λαμβανομένων υπόψη των συζητήσεων που διεξάγονται στους κόλπους της διευθύνουσας επιτροπής, κρίνεται εφικτό να αναλάβει η ΟΚΕ ρόλο εισηγητή για το θέμα «Εφαρμογή συστημάτων τηλεματικής στις συνδυασμένες μεταφορές σε πανευρωπαϊκό επίπεδο» κατά το στάδιο της προετοιμασίας της Τρίτης Πανευρωπαϊκής Διάσκεψης για τις Μεταφορές, που θα πραγματοποιηθεί στο Ελσίνκι, το 1997.

2. Εισαγωγή

2.1. Η περαιτέρω ανάπτυξη των συνδυασμένων μεταφορών είναι απαραίτητη. Στη γνωμοδότηση που εκπόνησε σχετικά με τον κανονισμό (ΕΟΚ) αριθ. 1100/89, της 24ης Νοεμβρίου 1992, η ΟΚΕ επεσήμανε τους παράγοντες που καθιστούν απαραίτητη τη βελτίωση των συνδυασμένων μεταφορών ():

- στο οδικό δίκτυο της ΕΕ έχει (ή πρόκειται να ) δημιουργηθεί αδιαχώρητο,

- η αναμενόμενη ανάπτυξη των μεταφορών δεν μπορεί να καλυφθεί αποκλειστικά από τις οδικές μεταφορές,

- εφόσον βελτιωθεί η διεθνής συνεργασία στον κλάδο, οι σιδηρόδρομοι μπορούν να μεταφέρουν μεγαλύτερες ποσότητες εμπορευμάτων,

- στις εσωτερικές πλωτές μεταφορές υπάρχει επαρκής δυναμικότητα για περαιτέρω διεύρυνση του κλάδου,

- σημαντική μπορεί να είναι και η συμβολή της ναυσιπλοΐας (και ιδιαιτέρως της ακτοπλοΐας) στις συνδυασμένες μεταφορές,

- οι σιδηροδρομικές και οι πλωτές μεταφορές επιβαρύνουν λιγότερο το περιβάλλον απ'ό,τι οι οδικές μεταφορές.

Προκειμένου να υπάρξει μια πανευρωπαϊκή προσέγγιση του προβλήματος των μεταφορών, εν γένει, και των συνδυασμένων μεταφορών, ιδιαιτέρως, στις σχετικές προσπάθειες - εκτός από τα κράτη μέλη της ΕΕ - πρέπει να συμμετάσχουν εμπράκτως και οι υπόλοιπες χώρες της Ευρώπης.

2.2. Στη γνωμοδότηση της 25ης Οκτωβρίου 1995 σχετικά με την εφαρμογή της τηλεματικής στον τομέα των μεταφορών στην Ευρώπη (), η ΟΚΕ παρατηρεί τα εξής: Η αύξηση των μεταφορών μπορεί να αντιμετωπιστεί με μια μικρότερη αύξηση του αριθμού των διαδρομών (πράγμα που σημαίνει ότι οι μεταφορές θα συγκρατηθούν σε ορισμένα όρια) υπό την προϋπόθεση ότι θα βελτιωθούν η παραγωγικότητα, οι υποδομές και η χρήση των μέσων μεταφοράς. Επίσης, η εφαρμογή της τηλεματικής στις μεταφορές μπορεί να συμβάλει ουσιαστικά στην αποδοτική χρήση των υποδομών και των μέσων μεταφοράς καθώς και στη βελτίωση της ασφάλειας, που συνιστά βασικό παράγοντα της ποιότητας των μεταφορών.

2.3. Στη γνωμοδότηση της 25ης Οκτωβρίου 1995, σχετικά με τα μέτρα στήριξης στους τομείς των οδικών, σιδηροδρομικών και εσωτερικών πλωτών μεταφορών - λόγω της σημασίας που έχουν η βελτίωση και η επέκταση των συνδυασμένων μεταφορών - η ΟΚΕ συνεφώνησε με την πρόταση του Συμβουλίου για την παράταση της ισχύος του κανονισμού (EOK) αριθ. 1107/70 έως την 31η Δεκεμβρίου 1997 ().

2.4. Στη γνωμοδότηση πρωτοβουλίας της 22ας Νοεμβρίου 1995 σχετικά με το νομοθετικό πρόγραμμα της Επιτροπής στον τομέα των μεταφορών/πρόγραμμα δράσης για την κοινή πολιτική μεταφορών για την περίοδο 1995-2000 (), η ΟΚΕ επεσήμανε την καθοριστική σημασία των συνδυασμένων μεταφορών και της διαλειτουργικότητας για την ανάπτυξη των διευρωπαϊκών δικτύων.

3. Γενικές παρατηρήσεις/αναπτυξιακές τάσεις

3.1. Γενικές παρατηρήσεις

3.1.1. Ο κλάδος των μεταφορών εμπορευμάτων χαρακτηρίζεται από τη συμμετοχή μεγάλου αριθμού παραγόντων, που προβαίνουν σε διάφορες ενέργειες με διάφορους τρόπους και μέσα. Οι ροές πληροφοριών είναι ιδιαίτερα περίπλοκες. Για κάθε μέσο (οδικές μεταφορές, σιδηρόδρομοι, εσωτερική ναυσιπλοΐα, ακτοπλοΐα και μεταφορές ανοικτής θαλάσσης) έχουν δημιουργηθεί ειδικά συστήματα πληροφοριών και επικοινωνιών. Τα διάφορα συστήματα δεν είναι συνδεδεμένα ή ολοκληρωμένα παρά μόνο σε εξαιρετικές περιπτώσεις. Ο κλάδος της τηλεματικής μπορεί να χαρακτηριστεί ως μια έντονα προσανατολισμένη προς την τεχνολογία αγορά στην οποία κυριαρχεί η πλευρά της προσφοράς. Για το λόγο αυτό είναι πολύ δύσκολο να επηρεαστούν οι εξελίξεις. Προκειμένου να διαμορφωθεί ορισμένη γνώμη επί του θέματος αυτού, διεξάγεται κάθε χρόνο ένα συνέδριο για τις μεταφορές και την τηλεματική, όπως συνέβη για τελευταία φορά στο Νοέμβριο του 1995, στη Γιοκοχάμα της Ιαπωνίας.

3.1.2. Στην περίπτωση των συνδυασμένων μεταφορών, η πολυπλοκότητα των πληροφοριών υπερβαίνει το μέσο όρο. Παράλληλα, ο αριθμός των παραγόντων αυξάνει ενώ χρειάζεται να εκτελεστούν πρόσθετες πράξεις. Έτσι αυξάνουν σημαντικά τόσο ο όγκος των πληροφοριών, όσο και οι απαιτήσεις σχετικά με την αξιοπιστία αυτών.

3.1.3. Η εφαρμογή της τηλεματικής στις συνδυασμένες μεταφορές μπορεί να θεωρηθεί από διάφορες πλευρές, όπως εκείνες των πληροφοριών, των τηλεπικοινωνιών, των παραγόντων, των μέσων μεταφοράς, των φορέων παροχής υπηρεσιών, των χρηστών, των δημόσιων αρχών κ.λπ. Κατά συνέπεια, η ανάγκη προσανατολισμού και συντονισμού είναι μεγάλη. Από την άποψη αυτή μπορούν να διακριθούν τρία επίπεδα ():

1) τα συστήματα οχημάτων και μονάδων φόρτωσης 7

2) τα συστήματα υποδομών 7

3) τα συστήματα οργάνωσης και χειρισμού των μεταφορών.

3.1.4. Όσον αφορά τα συστήματα τηλεματικής στις μεταφορές μπορούν να διακριθούν οι ακόλουθες κατηγορίες χρηστών:

- οι επιχειρήσεις οδικών μεταφορών,

- οι σιδηροδρομικοί οργανισμοί,

- οι επιχειρήσεις εσωτερικών πλωτών μεταφορών,

- οι οργανισμοί εκμετάλλευσης συνδυασμένων μεταφορών,

- οι φορτωτές,

- οι μεταφορείς,

- οι χειριστές φορτίων/εργάτες φόρτωσης,

- οι εφοπλιστές,

- οι τελωνειακές αρχές,

- οι λιμενικές αρχές,

- οι φορείς εκμετάλλευσης τερματικών σταθμών,

- οι δημόσιες αρχές (τοπικές/περιφερειακές/εθνικές/υπερεθνικές),

- οι τράπεζες/ασφαλιστικές εταιρείες.

3.2. Αναπτυξιακές τάσεις

3.2.1. Οι εξελίξεις που παρατηρούνται στο χώρο των εφαρμογών της πληροφορικής στις μεταφορές παρουσιάζουν τις ακόλουθες τάσεις:

- διασύνδεση συστημάτων 7

- αυξανόμενη ολοκλήρωση των συστημάτων 7

- αυξανόμενη χρήση των συστημάτων δυναμικής επεξεργασίας πληροφοριών 7

- αύξηση της χρήσης και των δυνατοτήτων εφαρμογής συστημάτων πληροφορικής παγκοσμίου εμβέλειας (Internet) 7

- τυποποίηση των ειδήσεων (ΕDI-FACT) 7

- αύξηση του αριθμού και του βαθμού ολοκλήρωσης οργανοδιοικητικών αλυσίδων και βελτίωση της διαχείρισης αυτών 7

- αύξηση της συνεργασίας μεταξύ φορτωτών και μεταφορέων και, κατά συνέπεια, αύξηση των αναγκών λήψης πληροφοριών 7

- διεθνοποίηση των μεταφορών.

Πρόκειται για σοβαρά θέματα που πρέπει να τύχουν, σε μεταγενέστερη φάση, περαιτέρω επεξεργασίας.

4. Προβλήματα που αφορούν τις εφαρμογές της τηλεματικής στις συνδυασμένες μεταφορές

4.1. Η χρήση των συνδυασμένων μεταφορών έχει τους περιορισμούς της λόγω των αποστάσεων που πρέπει να διανύονται προκειμένου να είναι κερδοφόρες οι οδικές-σιδηροδρομικές και οι οδικές-εσωτερικές πλωτές μεταφορές. Το όριο αυτό είναι σπανίως κατώτερο των 150 χιλιομέτρων (). Οι συνδυασμένες μεταφορές απαιτούν συγκριτικά μεγάλες επενδύσεις σε μονάδες φόρτωσης και εγκαταστάσεις μεταφόρτωσης. Η τυποποίηση των μονάδων φόρτωσης παραμένει ανεπαρκής. Το εμπορευματοκιβώτιο του ΔΟΤ είναι απολύτως κατάλληλο ως μονάδα φόρτωσης για τις θαλάσσιες μεταφορές, αυτό όμως δεν ισχύει οπωσδήποτε στην περίπτωση των χερσαίων μεταφορών όπου γίνεται χρήση τυποποιημένων παλετών.

Η δυναμικότητα του σιδηροδρομικού δικτύου δεν επαρκεί σε ορισμένες περιπτώσεις ιδιαιτέρως στην περίπτωση που ένα σημαντικό μέρος αυτής απαιτείται για τις μεταφορές προσώπων. Σε διάφορες χώρες της Ευρώπης χρησιμοποιείται για το σιδηροδρομικό δίκτυο ένας μεγάλος αριθμός διαφορετικών συστημάτων ηλεκτροδότησης και ασφάλειας, ενώ σε ορισμένες χώρες το πλάτος των γραμμών είναι διαφορετικό. Σ' αυτά πρέπει να προστεθεί ότι σε ορισμένες χώρες, κυρίως στη Νότια Ευρώπη, το περιτύπωμα φόρτωσης είναι περιορισμένο. Ωστόσο, η εμφάνιση παρόμοιων προβλημάτων είναι περιορισμένη σε περισσότερα σημαντικά σιδηροδρομικά δίκτυα συνδυασμένων μεταφορών. Επιπλέον, η αύξηση των γραμμών για συρμούς υψηλής ταχύτητας μπορεί μακροπρόθεσμα να οδηγήσει, σε ορισμένες περιπτώσεις, σε απελευθέρωση εξοπλισμού για τη μεταφορά εμπορευμάτων, ενώ η εφαρμογή νέων τεχνολογιών και συστημάτων (όπως για παράδειγμα οι μηχανές πολλαπλών συστημάτων, οι αμαξοστοιχίες τύπου σαΐτας, κ.α.) θα διευκολύνει τις διασυνοριακές συνδυασμένες μεταφορές. Παρόμοιες εξελίξεις μπορούν να προωθήσουν τη δυναμική εξέλιξη των συνδυασμένων μεταφορών.

Το δίκτυο εσωτερικών πλωτών και παράκτιων μεταφορών διαφέρει ανά χώρα και καλύπτει μόνο ένα μέρος των μεταφορών. Παράλληλα, ορισμένοι τομείς της εσωτερικής ναυσιπλοΐας δεν έχουν ελευθερωθεί ακόμη (π.χ. τα συστήματα εκ περιτροπής).

4.2. Σε μελέτες που έχουν διεξαχθεί προσφάτως επισημαίνονται ορισμένα προβλήματα στα οποία προσκρούει η εφαρμογή της τηλεματικής στις μεταφορές. Οι επιχειρήσεις (μεταφορείς, φορτωτές, εκμεταλλευτές τερματικών σταθμών) αντιμετωπίζουν τα ακόλουθα προβλήματα:

- κόστος εφαρμογής 7

- ανεπαρκής συμβατότητα των συστημάτων 7

- μη τυποποίηση 7

- περιορισμένη αξιοπιστία των πληροφοριών 7

- ανεπαρκής ευχέρεια χρήσεως 7

- περιορισμένη ευελιξία 7

- οι τράπεζες δεδομένων δεν προσφέρουν μια ολοκληρωμένη εικόνα της κατάστασης επειδή τα στοιχεία που αφορούν τις πραγματικές εμπορευματικές ροές δεν είναι πάντοτε ακριβή.

Τα προβλήματα αυτά εμφανίζονται εντονότερα στις συνδυασμένες μεταφορές σε σχέση με μεμονωμένες επιχειρήσεις, αλυσίδες επιχειρήσεων ή μεταφορείς που χρησιμοποιούν αυτόνομα συστήματα. Για το λόγο αυτό, ο κλάδος των συνδυασμένων μεταφορών έχει ακόμη περισσότερη ανάγκη τυποποιημένα και συμβατά συστήματα το κόστος των οποίων δεν θα υπερβαίνει τα όρια του προσιτού.

5. Ελπιδοφόρες εξελίξεις για τις εφαρμογές της τηλεματικής στις συνδυασμένες μεταφορές

5.1. Οι εξελίξεις που ευνοούν την εφαρμογή της τηλεματικής στις συνδυασμένες μεταφορές μπορούν να συνοψισθούν ως εξής:

1) η ανάπτυξη συστημάτων συνεργασίας και στρατηγικού σχεδιασμού 7

2) η ανάπτυξη συστημάτων παρακολούθησης και εντοπισμού 7

3) ο συνδυασμός με συστήματα διαχείρισης της κυκλοφορίας 7

4) η διεύρυνση των συστημάτων διαχείρισης ενός είδους μέσων μεταφοράς.

5.2. Όσον αφορά τα συστήματα συνεργασίας και στρατηγικού σχεδιασμού, μπορεί να υποτεθεί ότι οι συνδυασμένες μεταφορές εξαρτώνται σε μεγάλο βαθμό από την παροχή πληροφοριών. Σε περίπτωση που οι εντολείς (συνήθως φορτωτές) μπορούν να γνωρίζουν τις υφιστάμενες δυνατότητες κάνοντας χρήση στρατηγικών συστημάτων πληροφόρησης, πρέπει να αναμένεται ότι ο κλάδος των συνδυασμένων μεταφορών θα παρουσιάσει σημαντική ανάπτυξη. Η εξέλιξη αυτή θα ενισχυθεί και με την ανάπτυξη συνδυασμένων συστημάτων κράτησης και καταχώρισης. Στην περίπτωση των συνδυασμένων μεταφορών, οι φορτωτές συνεργάζονται κατά κανόνα με τις διάφορες μεταφορικές επιχειρήσεις αξιοποιώντας τις δυνατότητες που προσφέρει η τηλεματική.

5.3. Όσον αφορά τα συστήματα παρακολούθησης και εντοπισμού, αυτό που ενδιαφέρει είναι ότι οι σημαντικότερες δυνατότητες εφαρμογής της τηλεματικής στις συνδυασμένες μεταφορές σχετίζονται με τα συστήματα εντοπισμού και παρακολούθησης μονάδων φόρτωσης. Τα συστήματα αυτά μπορούν να θεωρηθούν ως λειτουργικά συστήματα διαχείρισης στόλου. Ο εντοπισμός και η παρακολούθηση μπορούν να πραγματοποιούνται από σταθερά σημεία (π.χ. τερματικούς σταθμούς) ή μέσω κινητών συστημάτων επικοινωνίας.

5.4. Οι συνδυασμένες μεταφορές αποτελούν αναπόσπαστο τμήμα του συνολικού συστήματος μεταφορών. Για το λόγο αυτό, πρέπει να λαμβάνονται επαρκώς υπόψη κατά την ανάπτυξη συστημάτων διαχείρισης της κυκλοφορίας. Έτσι, κατά την ανάπτυξη δυναμικών συστημάτων πληροφόρησης στον κλάδο των μεταφορών πρέπει να λαμβάνονται υπόψη τα διάφορα μέσα που χρησιμοποιούνται στις συνδυασμένες μεταφορές.

Οι μεταφορές εμπορευμάτων και επιβατών αποτελούν σαφώς αντικείμενο αλληλεπίδρασης και στην πράξη ανταγωνίζονται για περιορισμένους πόρους. Συνεπώς, τηλεματικά συστήματα που αναπτύσσσονται για κάθε τύπο μεταφοράς πρέπει να είναι σε θέση να μεταβιβάζουν, λαμβάνουν και χειρίζονται πληροφορίες που έχουν σχέση με τον άλλο (τύπο).

5.5. Όσον αφορά τη διεύρυνση των συστημάτων διαχείρισης ενός είδους μέσων μεταφροράς, πρέπει να σημειωθεί ότι σήμερα έχει αναπτυχθεί μεγάλος αριθμός συστημάτων για κάθε μέσο μεταφοράς. Όταν οι δυνατότητες των συστημάτων αυτών υπερβαίνουν τα όρια ενός συγκεκριμένου κλάδου, οι συνδυασμένες μεταφορές μπορούν να επωφεληθούν σημαντικά από την εφαρμογή τους. Έτσι, με την ανάπτυξη συστημάτων σχεδιασμού και καταγραφής των διαδρομών μπορεί να αυξηθεί σημαντικά η αποτελεσματικότητα των συνδυασμένων μεταφορών.

6. Ο ρόλος των δημόσιων αρχών στην προαγωγή της εφαρμογής συστημάτων τηλεματικής στις συνδυασμένες μεταφορές

6.1. Οι στόχοι που μπορεί να επιτευχθούν με την εφαρμογή της τηλεματικής στις συνδυασμένες μεταφορές

Οι προσπάθειες που καταβάλλονται από τις εθνικές και διεθνείς αρχές για την εφαρμογή της τηλεματικής στις συνδυασμένες μεταφορές αποσκοπούν στα ακόλουθα:

- καλύτερη δυνατή διαχείριση δικτύων: κεντρικών αρτηριών, σιδηροδρομικού δικτύου και εσωτερικών πλωτών οδών 7

- βελτίωση της αποτελεσματικότητας των μεταφορών με τη μείωση του αριθμού χιλιομέτρων ανά διαδρομή, τη βελτίωση του σχεδιασμού και της διεκπεραίωσης εντολών και την αύξηση του βαθμού φόρτωσης, κ.λπ. 7

- περιορισμό της κυκλοφοριακής συμφόρησης 7

- εξοικονόμηση ενέργειας, περιορισμό των θορύβων και των εκπομπών βλαβερών ουσιών 7

- αύξηση της (κυκλοφοριακής) ασφάλειας 7

- προσφορά και ελευθέρωση τηλεπικοινωνιακών υποδομών.

Τα σχετικά μέτρα που λαμβάνουν οι δημόσιες αρχές επικεντρώνονται στους ακόλουθους τομείς:

- διαχείριση των οδικών, σιδηροδρομικών, θαλάσσιων και εσωτερικών πλωτών μεταφορών,

- υποδομή τηλεματικής,

- αλυσιδωτή διαχείριση,

- διαχείριση των στόλων που χρησιμοποιούνται στις οδικές, τις σιδηροδρομικές, τις θαλάσσιες και τις εσωτερικές πλωτές μεταφορές,

- δημόσιες προμήθειες.

Οι δαπάνες για τις νέες εφαρμογές και την εξέλιξη της τηλεματικής είναι ιδιαιτέρως υψηλές, κυρίως στο αρχικό στάδιο. Οι δυνατότητες του κλάδου των συνδυασμένων μεταφορών να χρηματοδοτεί αυτόνομα μεγάλα προγράμματα στον τομέα αυτό είναι περιορισμένες. Το Δημόσιο πρέπει να υποστηρίξει αυτές τις νέες εξελίξεις μέσω συγκεκριμένων προγραμμάτων Ε& Α.

6.2. Τρέχουσες δράσεις της ΕΕ που έχουν ως στόχο την προαγωγή της εφαρμογής συστημάτων τηλεματικής στις συνδυασμένες μεταφορές

Στην ΕΕ εκτελούνται σήμερα τα ακόλουθα προγράμματα και δράσεις που έχουν ως στόχο ή αφορούν άμεσα την τηλεματική και τις συνδυασμένες μεταφορές:

Υπό την αιγίδα της ΓΔ VII:

- το τέταρτο ερευνητικό πρόγραμμα πλαίσιο για τις μεταφορές 7

- η ανάπτυξη των διευρωπαϊκών δικτύων 7

- η ομάδα δράσης για τις συνδυασμένες μεταφορές 7

- η ομάδα δράσης για τους σιδηροδρόμους και τα σιδηροδρομικά συστήματα του μέλλοντος.

Υπό την αιγίδα της ΓΔ XIII:

- το τέταρτο πρόγραμμα πλαίσιο τηλεματικής για τις μεταφορές 7

- ανάπτυξη των διευρωπαϊκών τηλεπικοινωνιακών δικτύων.

Υπό την αιγίδα των ΓΔ VII και XIII:

- η ομάδα υψηλού επιπέδου για την εφαρμογή της τηλεματικής στις μεταφορές.

Παράλληλα, σε εθνικό και περιφερειακό επίπεδο έχουν αναληφθεί πολλές επί μέρους πρωτοβουλίες για την προαγωγή των συνδυασμένων μεταφορών και της τηλεματικής.

7. Συστάσεις

7.1. Οι τηλεματικές εφαρμογές χρειάζεται να αντιμετωπίσουν τις γνήσιες ανάγκες όλων των παραγόντων στη μεταφορά φορτίων. Η τεχνολογία δεν είναι αυτοσκοπός.

7.2. Η εφαρμογή της τηλεματικής στις συνδυασμένες μεταφορές δε πρέπει να οδηγήσει σε παραγνώριση των κοινωνικών επιπτώσεων τη τεχνολογικής ανάπτυξης, δεδομένου ότι η εξέλιξη αυτή μπορεί να επηρεάσει σε μεγάλο βαθμό τις συνθήκες και την οργάνωση της εργασίας. Οι νέες τεχνολογίες απαιτούν άλλα είδη και επίπεδα εκπαίδευσης και κατάρτισης.

7.3. Παράλληλα, η εφαρμογή της τηλεματικής στις συνδυασμένες μεταφορές πρέπει:

- να αποσκοπεί στη χρήση του συνολικού κλάδου των συνδυασμένων μεταφορών 7

- να αποτελεί συνάρτηση των κατηγοριών εμπορευμάτων και των οργανοδιοικητικών συστημάτων των επιχειρήσεων που αναθέτουν τη μεταφορά εμπορευμάτων 7

- να στηρίζεται όσο το δυνατό περισσότερο σε διαθέσιμες και γενικώς αποδεκτές τεχνικές 7

- να στηρίζεται σε μια τομεακή προσέγγιση από τη βάση 7

- να έχει όσο το δυνατό περισσότερο διακλαδικό χαρακτήρα 7

- να επιτρέπει και στις μικρές επιχειρήσεις να εφαρμόζουν τα σχετικά συστήματα 7

- να στηρίζεται σε μια προσέγγιση με επίκεντρο την οργάνωση και το άτομο και κατά δεύτερο λόγο την τεχνολογία 7

- πρέπει να συνοδεύεται από την ενδεδειγμένη μέριμνα για τη μετάδοση γνώσεων 7

- να σχετίζεται στενά με την πορεία της εξέλιξης των διευρωπαϊκών δικτύων 7

- να πραγματοποιηθεί σε συντονισμό με τα προγράμματα, τις δράσεις και τις πρωτοβουλίες που εκτελούνται σε ευρωπαϊκό, σε εθνικό και σε περιφερειακό επίπεδο.

Βρυξέλλες, 27 Νοεμβρίου 1996.

Ο Πρόεδρος της Οικονομικής και Κοινωνικής Επιτροπής

Tom JENKINS

() Κ. Eulen και Bleser.

() ΕΕ αριθ. C 19 της 25. 1. 1993, (εισηγητής: ο κ. Tukker).

() ΕΕ αριθ. C 18 της 22. 1. 1996, σ. 32 (την εισήγηση της γνωμοδότησης είχε αναλάβει κατ' αρχάς ο κ. Denkhaus για να συνεχίσει μετά το θάνατο αυτού ο κ. Kielman).

() ΕΕ αριθ. C 39 της 12. 2. 1996, σ. 100 (εισηγητής: ο κ. Kielman).

() ΕΕ αριθ. C 39 της 12. 2. 1996, σ. 43 (εισηγητής ο κ. Wright).

() Πηγή: Διεθνής Ομοσπονδία Μεταφορέων: A transport resolution in the pipeline? Τηλεματική και οδικές μεταφορές, 1/1995.

() Βλέπε έκθεση ΝΕΑ «The Transport of goods by road and its environment in the Europe of tomorrow», Μάρτιος 1992.